|  |  |
| --- | --- |
| *C:\Users\ILIEV\Desktop\Знаме и лого\Logo_4.jpg*  | **СРЕДНО УЧИЛИЩЕ** **„ЕПИСКОП КОНСТАНТИН ПРЕСЛАВСКИ“ – БУРГАС** |
| 8010 Бургас, ж.к. „П. Р. Славейков” до бл.44 Директор: 056 860905; Канцелария: 056 860906; E-mail: info-200229@edu.mon.bg; Web: www.preslavski.org |

 Приложение към заповед № РД-10-2166/ 5.9.2024 г.

**ПРОЦЕДУРА**

**за освобождаване на ученик от учебния предмет „Физическо възпитание и спорт“ в Средно училище „Епископ Константин Преславски“ – Бургас**

**през учебната 2024/2025 година**

**Нормативна уредба:** чл. 259, ал.1 от ЗПУО, чл. 62, ал. 5, 6 и 7 от Наредба за приобщаващото образование от 20.10.2017 г., чл.23, ал.10 и ал.11, чл.27 - чл.30 от Наредба № 11 от 1.9.2016 г. за оценяване на резултатите от обучението на учениците.

I. Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в часа. Когато освобождаването е за целия учебен срок или за учебната година, ученикът **няма право да напуска територията на училището** по време на учебния час, а директорът въз основа на представените медицински документи определя със заповед начина на уплътняване за ученика на времето, определено за учебните часове. Заповедта се съобщава на родителя на ученика от класния ръководител чрез съобщение в електронния дневник.

II. Ученик, за който е противопоказно физическо натоварване, но не и присъствието в учебния час, не може да отсъства от учебния час по учебния предмет физическо възпитание и спорт. За неприсъствие в съответния учебен час на ученика се вписва отсъствие по неуважителни причини.

III. Видът на заболяването и заключението за освобождаване от обучение по учебния предмет физическо възпитание и спорт се удостоверяват **с един от следните медицински документи:**

1. Протокол от лекарска консултативна комисия /ЛКК/ по профила на заболяването.

2. Експертиза за трайно намалена работоспособност/ТЕЛК/.

IV. Ученик се освобождава от учебния предмет „Физическо възпитание и спорт” при спазване на следната процедура:

1. В срок до 15 октомври или в 7-дневен срок от възникване на необходимостта, ученикът и/или родител подава заявление при спазване на чл 12, ал.2 от ЗПУО /Приложение 1 за ученици до 14 г. и Приоложение 2 за ученици от 14 до 18 г./ до директора нa СУ „Епископ Константин Преславски“ – Бургас, в което се описват мотивите за освобождаване. Предоставя се някой от посочените медицински документи.

2. За заявлението и приложения към него медицински документ техническия сътрудник информира медицинското лице от здравния кабинет в училището, което регистрира здравното състояние на ученика.

3. В срок до 10 дни от постъпване на заявлението директорът разглежда документите. При наличие на основание, директорът издава заповед, с която определя срока за освобождаването и дейностите, които ученикът може да извършва по време на часовете.

4. Директорът уведомява ученика, родителя, класния ръководител, учителя по физическо възпитание и спорт в срок от една седмица от издаване на заповедта.

5. При отказ в срок от една седмица, директорът уведомява ученика и/или родителя.

6. Копие от заповедта се прилага в личното образователно дело на ученика.

7. В случаите, когато ученик е освободен по здравословни причини от предмета „Физическо възпитание и спорт“ за учебен срок или учебна година, в задължителната училищна документация се записва текст „освободен”.

8. Срочните, годишните и окончателните оценки на учениците, освободени от изучаване на учебния предмет „Физическо възпитание и спорт”, в зависимост от срока на освобождаване, се формират както следва:

- при оформяне на срочни оценки не се оформя срочна оценка по учебния предмет „Физическо възпитание и спорт” на ученик, освободен по здравословни причини, ако броят на текущите оценки не отговаря на минималния брой задължителни оценки по предмета. В документацията се вписва „освободен“.

- при оформяне на годишни оценки - на ученик, освободен по здравословни причини от учебния предмет „Физическо възпитание и спорт” през двата учебни срока, не се оформя годишна оценка, а в документацията се вписва „освободен“.

- на ученик, освободен от посочения предмет само за единия учебен срок, като годишна оценка се вписва оценката от учебния срок, за който ученикът има оценка.

- оформяне на окончателна оценка при завършване на средно образование. Не се оформя окончателна оценка по учебния предмет „Физическо възпитание и спорт”, когато не е оформена годишна оценка за нито един от класовете на гимназиалния етап и в дипломата се вписва „освободен“. За окончателна оценка се вписва годишната оценка по учебния предмет, когато предметът е изучаван в един от класовете на етапа. Окончателната оценка се формира с точност до 0,01 като средно аритметична от оформените годишни оценки по учебния предмет.

|  |  |
| --- | --- |
| *C:\Users\ILIEV\Desktop\Знаме и лого\Logo_4.jpg*  | **СРЕДНО УЧИЛИЩЕ** **„ЕПИСКОП КОНСТАНТИН ПРЕСЛАВСКИ“ – БУРГАС** |
| 8010 Бургас, ж.к. „П. Р. Славейков” до бл.44 Директор: 056 860905; Канцелария: 056 860906; E-mail: info-200229@edu.mon.bg; Web: www.preslavski.org |

Приложение 1

Вх. № РД-17-\_\_\_\_\_\_\_\_\_\_\_\_\_\_\_\_\_\_г.

ДО

ДИРЕКТОРА

НА СУ „ЕПИСКОП КОНСТАНТИН ПРЕСЛАВСКИ“ - БУРГАС

**ЗАЯВЛЕНИЕ**

от:……………………………...........………………………………………….........................

тел. за връзка…….........…….………… email: ………………………………………………

родител на .................................................................................................................................

ученик от ........................ клас, учебна година ......................................................................

**УВАЖАЕМИ ГОСПОДИН ДИРЕКТОР,**

Моля, синът ми/дъщеря ми да бъде освободен/а от учебния предмет „Физическо възпитание и спорт“ за периода:……………………………………………………………….

Прилагам следните документи:

1.............................................................................................................................................

2.............................................................................................................................................

С уважение: ….................. Дата: ..........................

(Подпис) Бургас

|  |  |
| --- | --- |
| *C:\Users\ILIEV\Desktop\Знаме и лого\Logo_4.jpg*  | **СРЕДНО УЧИЛИЩЕ** **„ЕПИСКОП КОНСТАНТИН ПРЕСЛАВСКИ“ – БУРГАС** |
| 8010 Бургас, ж.к. „П. Р. Славейков” до бл.44 Директор: 056 860905; Канцелария: 056 860906; E-mail: info-200229@edu.mon.bg; Web: www.preslavski.org |

Приложение 2

Вх. № РД-17-\_\_\_\_\_\_\_\_\_\_\_\_\_\_\_\_\_\_г.

ДО

ДИРЕКТОРА

НА СУ „ЕПИСКОП КОНСТАНТИН ПРЕСЛАВСКИ“ – БУРГАС

**ЗАЯВЛЕНИЕ**

от:……………………………...........………………………………………….........................

ученик от ........................ клас, учебна година .......................................................................

тел. за връзка…….........……….……… email: ……….……………………………………..

**УВАЖАЕМИ ГОСПОДИН ДИРЕКТОР,**

Моля, да бъда освободен/а от учебния предмет „Физическо възпитание и спорт“ за периода:……………:…………………………………………………………………………..

Прилагам следните документи:

1...................................................................................................................................................

2...................................................................................................................................................

С уважение …:......................................... Дата: ..........................

(Подпис) Бургас

Родител: ...................................................

(име, фамилия и подпис)